U-I-250/09, Up-1227/09
Natisni
Opravilna št.:
U-I-250/09, Up-1227/09
Datum odločitve:
18. 3. 2010
ECLI:
ECLI:SI:USRS:2010:U.I.250.09
Akt:
Zakon o Ustavnem sodišču (Uradni list RS, št. 64/07 – uradno prečiščeno besedilo) (ZUstS), 4. odst. 41. čl., 5. alinea 1. odst. 55.b. čl. 

Ustavna pritožba zoper:
– sodbo Upravnega sodišča št. I U 1023/2009 z dne 19. 8. 2009,
– sodbo Upravnega sodišča št. I U 1176/2009 z dne 19. 8. 2009, 
– sodbo Upravnega sodišča št. I U 1095/2009 z dne 19. 8. 2009, 
– sodbo Upravnega sodišča št. I U 1159/2009 z dne 19. 8. 2009 in 
– sodbo Upravnega sodišča št. I U 1302/2009 z dne 26. 8. 2009
Izrek:
Pobuda za začetek postopka za oceno ustavnosti četrtega odstavka 41. člena in pete alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo) se zavrne. 

Ustavna pritožba zoper:
– sodbo Upravnega sodišča št. I U 1023/2009 z dne 19. 8. 2009,
– sodbo Upravnega sodišča št. I U 1176/2009 z dne 19. 8. 2009, 
– sodbo Upravnega sodišča št. I U 1095/2009 z dne 19. 8. 2009, 
– sodbo Upravnega sodišča št. I U 1159/2009 z dne 19. 8. 2009 in 
– sodbo Upravnega sodišča št. I U 1302/2009 z dne 26. 8. 2009
se zavrže.
Evidenčni stavek:
Če je pobuda za začetek postopka za oceno ustavnosti predpisa očitno neutemeljena, jo Ustavno sodišče zavrne.
Geslo:
1.5.51.1.5.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
5.3.13.3 - Temeljne pravice - Državljanske in politične pravice - Procesna jamstva, pravica do obrambe in poštenega sojenja (19, 20, 21, 22, 23, 24, 25, 26, 27, 28, 29, 30, 31) - Dvostopenjska sodna pristojnost (25).
Pravna podlaga:
Člen 26.2, 55.b.1.5, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov, ustavna pritožba
Vrsta akta:
zakon
Vlagatelj:
Rado Škofic, Mengeš
Datum vloge:
2. 11. 2009
Vrsta odločitve:
sklep
Vrsta rešitve:
zavrnitev, zavrženje
Dokument:
US29066
Dokument v PDF obliki:
U-I-250-09, Up-1227-09.pdf
131 KB
Prenesite datoteko
U-I-250/09-4
Up-1227/09-5
18. 3. 2010
SKLEP
Ustavno sodišče je v postopkih za preizkus pobude in ustavne pritožbe Rada Škofica, Mengeš, na seji 18. marca 2010
sklenilo:
1. Pobuda za začetek postopka za oceno ustavnosti četrtega odstavka 41. člena in pete alineje prvega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo) se zavrne.
2. Ustavna pritožba zoper:
– sodbo Upravnega sodišča št. I U 1023/2009 z dne 19. 8. 2009,
– sodbo Upravnega sodišča št. I U 1176/2009 z dne 19. 8. 2009,
– sodbo Upravnega sodišča št. I U 1095/2009 z dne 19. 8. 2009,
– sodbo Upravnega sodišča št. I U 1159/2009 z dne 19. 8. 2009 in
– sodbo Upravnega sodišča št. I U 1302/2009 z dne 26. 8. 2009
se zavrže.
Obrazložitev
A.
1. Pritožnik vlaga ustavno pritožbo zoper sodbe Upravnega sodišča, s katerimi so bile zavrnjene njegove tožbe zoper odločitve organov za brezplačno pravno pomoč o zavrnitvi njegovih prošenj za dodelitev brezplačne pravne pomoči. Navaja, da so mu bile z njimi kršene pravice iz 2., 14., 15., 18., 21., 22., 23., 24., 25. in 26. člena Ustave ter pravice iz 6., 8., 13. in 14. člena Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94) in iz 1. člena Protokola št. 12 k tej konvenciji. Predlaga obravnavo ustavnih pritožb pred izčrpanjem izrednih pravnih sredstev na podlagi drugega odstavka 51. člena Zakona o Ustavnem sodišču (v nadaljevanju ZUstS). Predlog utemeljuje z navedbo, da so zatrjevane kršitve človekovih pravic in temeljnih svoboščin očitne in da mu nastajajo nepopravljive posledice.
2. Hkrati vlaga pobudo za začetek postopka za oceno ustavnosti pete alineje prvega odstavka 55.b člena ZUstS. Predlaga, naj Ustavno sodišče pobudo sprejme in zakonodajalcu naloži, naj zakon, ki naj bi mu "preprečeval ustavno varstvo zakonitosti avtoritativnih odločb in upravnih sodb iz naslova brezplačne pravne pomoči ter varstvo človekovih pravic in svoboščin, popravi tako, da ustavni sodniki ne bodo mogli zavračati utemeljenih ustavnih pritožb". Hkrati navaja, da vlaga pobudo za oceno ZUstS, ki naj bi bil zato, ker ne dopušča pravnega sredstva zoper očitno nepravilne in nezakonite sklepe trojice ustavnih sodnikov, v neskladju s pravico do pravnega sredstva iz 25. člena Ustave.
B. – I.
3. Na podlagi pete alineje prvega odstavka 55.b člena ZUstS Ustavno sodišče ustavno pritožbo zavrže, če niso izčrpana pravna sredstva, razen v primeru iz drugega odstavka 51. člena tega zakona. Očitek o neskladju citirane določbe z Ustavo je pavšalen, zato ga Ustavno sodišče ni moglo preizkusiti.
4. Iz vsebine pobude izhaja, da pobudnik po vsebini izpodbija tudi četrti odstavek 41. člena ZUstS, po katerem zoper odločbe in sklepe, izdane v zadevah iz pristojnosti Ustavnega sodišča, ni dovoljena pritožba. Zatrjuje njegovo neskladje s 25. členom Ustave. Ta ustavna določba zagotavlja pravico do pravnega sredstva, tako, da je vsakomur zagotovljena pravica do pritožbe ali drugega pravnega sredstva proti odločbam sodišč in drugih državnih organov, organov lokalnih skupnosti in nosilcev javnih pooblastil, s katerimi ti odločajo o njegovih pravicah, dolžnostih in pravnih interesih. Ne izhaja pa iz te določbe pravica do pritožbe zoper odločitve Ustavnega sodišča, izdane v zadevah ustavnih pritožb, saj je ustavna pritožba posebno pravno sredstvo, s katerim je mogoče izpodbijati sodne odločbe, ki so jih poprej izdala pristojna sodišča. Zato so navedbe o neskladju izpodbijane določbe s 25. členom Ustave očitno neutemeljene.
5. Ker je torej pobuda očitno neutemeljena, jo je Ustavno sodišče zavrnilo (1. točka izreka).
B. – II.
6. Ustavno sodišče je ustavno pritožbo zavrglo, ker pravna sredstva niso izčrpana, pogoji za izjemno obravnavo pa niso izpolnjeni. Razloge za takšno odločitev je Ustavno sodišče sprejelo v sklepu št. Up-2394/07 z dne 18. 12. 2007, Uradni list RS, št. 122/07 in OdlUS XVI, 122 (2. točka izreka).
C.
7. Ustavno sodišče je sprejelo ta sklep na podlagi drugega odstavka 26. člena in pete alineje prvega odstavka 55.b člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.
Jože Tratnik
Predsednik